Steve Jobs

She greeseyder as ynlaghteyr co-earrooderyn Americaanagh va Steven Paul "Steve" Jobs (24 Toshiaght Arree 1955 – 5 Jerrey Fouyir 2011). She co-vunneyder, caairliagh, as ard-offishear sheckteragh er Apple Inc. v'eh. Roish shen, ren eh gobbraghey myr ard-sheckter lesh y cholught bioghys Pixar Animation Studios, as haink eh dy ve ny oltey jeh bing stiureyderyn y Walt Disney Company 'sy vlein 2006 erreish da kionnaghey Pixar ec Disney. Va'n ennym echey currit er rolley ny cohoyrtee da'n fillym Toy Story (1995) myr ard-stiureyder.

Ayns ny 1970yn jeianagh, ren Jobs (myrane lesh e cho-obbreeyn echey Steve Wozniak, Mike Markkula, as fir elley) kiaddey, lhiasaghey, as cur fer jeh ny chied cho-earrooderyn persoonagh rahoil, straih yn Apple II, er y vargey. Ayns ny 1980yn leah v'eh coontit mastey ny chied deiney ren toiggal cummys traaghtee co-eddin graafagh ymmydeyr jeh Xerox PARC v'er ny stiurey liorish lugh, as eh cur y raad foshlee da crooaght y Macintosh. Chaill eh kestal chummaghtagh lesh bing ny stiureyderyn 'sy vlein 1985, as, rere shen, ren Jobs irree ass Apple as ren eh cur NeXT er bun. She colught lhiasaghey jeh ardaneyn co-earrooderyn v'eh as y colught shen jeeraghey er margaghyn dellal as ynsee s'yrjey. Ren Apple kionnaghey NeXT 'sy vlein 1996 as rere shen hie Jobs reesht stiagh 'sy cholught ren eh co-vunnaghey. Ren eh gobbraghey myr AOS er y cholught shen veih'n vlein 1997 derrey 2011.

'Sy vlein 1986 ren eh kionnaghey rheynn ny graafee cho-earrooderyn jeh Lucasfilm as eh er ny chur magh myr Pixar Animation Studios. Hannee eh ayn myr AOS as y ronnyeder smoo lesh 50.1% jeh ronnaghyn y cholught derrey yn chionnaghey echey liorish The Walt Disney Company 'sy vlein 2006. Rere shen, haink Jobs dy ve ny ronneyder smoo rere ronnaghyn as 7% jeu echey as haink eh dy ve ny oltey jeh Bing Stiureyderyn Disney.

Er 24 Luanistyn 2011 ren eh fogrey magh dy row eh girree ass oik myr AOS er Apple. Er 5 Jerrey Fouyir 2011 v'eh fogrit magh dy dooar Jobs baase as eh 56 bleeaney d'eash.

Kianglaghyn magh

  – duillag chooinaghtyn oikoil ec Apple


 Steve Jobs – beashnys ec Forbes
 Steven Paul Jobs The Vault ec FBI Records
 Steve Jobs ec The Original Macintosh liorish Andy Hertzfeld (folklore.org)
 Steve Jobs ec woz.org liorish Steve Wozniak


Ronney:Ruggyryn 'sy vlein 1955
Ronney:Baaseyn 'sy vlein 2011
Ronney:Delleyderyn firryn Americaanagh
Ronney:Billooneyryn Americaanagh
Ronney:Buddhee Americaanagh
Ronney:Delleyderyn co-earrooder Americaanagh
Ronney:Gienteyderyn fillym firryn Americaanagh
Ronney:Gienteyderyn fillym ass California
Ronney:Sheckteryn seyrlann fillym Americaanagh
Ronney:Argideyryn Americaanagh
Ronney:Kiaddeyderyn çhynskylagh Americaanagh
Ronney:Ynlaghteyryn Americaanagh
Ronney:Baiheyderyn argid Americaanagh
Ronney:Americaanee jeh sluight Germaanagh
Ronney:Americaanee jeh sluight Elveeishagh
Ronney:Americaanee jeh sluight Seeragh
Ronney:Miallee Americaanagh
Ronney:Sheerloayreyderyn Americaanagh er son druggaghyn shickdelagh
Ronney:Ard-sheckteryn çhaghnoaylleeaght Americaanagh
Ronney:Bunneyderyn colught çhaghnoaylleeaght Americaanagh
Ronney:Feallee Atari
Ronney:Delleyderyn ass California
Ronney:Delleyderyn ayns cooid vog
Ronney:Kiaddeyderyn co-earrooder
Ronney:Stiureyderyn Apple Inc.
Ronney:Sheckteryn Disney
Ronney:Kioneraadee yn eddyr-voggyl
Ronney:NeXT
Ronney:Feallee ass Cupertino, California
Ronney:Feallee ass Los Altos, California
Ronney:Feallee ass Mountain View, California
Ronney:Feallee ass Palo Alto, California
Ronney:Co-earroo persoonagh
Ronney:Feallee Pixar
Ronney:Loayrtee
Ronney:Çhaghnysseyryn